
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 474 

12 Απριλίου 2005 


ΑΠΟΦΑΣΕΙ Σ 

Αριθ. 264778 

Συμπληρωματικά μέτρα για την εφαρμογή του Κοινοτικού 
Καθεστώτος ενίσχυσης στην παραγωγή επιτραπέζιων 
ελιών για την περίοδο 2004/2005 και τροποποίηση της 
υπ’ αριθμ. 295530/5.10.2004 απόφασης «Συμπληρωμα¬ 
τικά μέτρα για την εφαρμογή του κοινοτικού καθεστώ¬ 
τος ενίσχυσης στηνπαραγωγή ελαιολάδου» (Β 1511)». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «περί οργα- 
νώσεως των Διοικητικών Υπηρεσιών για την εφαρμογή 
της Συνθήκης προσχώρησης της Ελλάδος εις τας Ευρω¬ 
παϊκός Κοινότητας και ρυθμίσεως συναφών θεσμικών και 
οργανωτικών θεμάτων» (Α 280). 

β) Του άρθρου 1 παρ. 1,2και3του Ν. 1338/1983 «Εφαρ¬ 
μογή του Κοινοτικού Δικαίου» (Α 280) όπως τροποποιή¬ 
θηκε από το άρθρο 6 του Ν. 1440/1984, «Συμμετοχή της 
Ελλάδος στο Κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο Κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΨΒΑΤΟΜ» (Α 70) 
και του άρθρου 65 του Ν. 1892/1990 (Α 101). 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α 137) όπως το άρθρο 29Α προ¬ 
στέθηκε με το άρθρο 27 του Ν. 2081/1987 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α 154) και αντικαταστά- 
θηκε με την παρ. 2α του άρθρου 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α 38). 
δ) Του άρθρου 28του Ν. 2520/1997 όπως ισχύει (Α 137). 
ε) Των άρθρων 13 μέχρι και 29 του Ν. 2637/1998 «Σύ¬ 
σταση Οργανισμού Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων» (Α 200) 
όπως τροποποιήθηκαν και συμπληρώθηκαν με το άρθρο 
4τουΝ. 2732/1999 (Α 154). 


στ) Της υπ’ αριθμ. 322885/25.1.1999 απόφασης των 
Υπουργών Εθνικής Οικονομίας- Γεωργίας «Αναγνώριση 
Μονάδων Επεξεργασίας Επιτραπέζιων ελιών για τη συμ¬ 
μετοχή στο καθεστώς ενίσχυσης στην παραγωγή επιτρα¬ 
πέζιων ελιών» (Β 148). 

ζ) Της υπ’ αριθμ. 371380/2001 απόφασηςτου Υπουργού 
Γ εωργίας «Κατάργηση της Γ ενικής Δ/νσης Διαχείρισης 
Αγορών Γεωργικών Προϊόντων του Υπουργείου Γεωρ¬ 
γίας» (Β 1102). 

η) Την υπ’ αριθμ. 379286/2001 απόφασης του Υπουρ¬ 
γού Γεωργίας «Έγκριση του ΟΠΕΚΕΠΕ ως Οργανισμού 
Πληρωμών» (Β 1102). 

θ) Της υπ’ αριθμ. 389578/2000 απόφασης των Υπουρ¬ 
γών Οικονομικών - Γ εωργίας «Έγκριση κανονισμού διαδι¬ 
κασίας πληρωμών του Ο.Π.Ε.Κ.Ε.Π.Ε. - Ν.Π.Ι.Δ. των ενι¬ 
σχύσεων που βαρύνουν τον Ειδικό Λογαριασμό Εγγυήσε¬ 
ων Γεωργικών Προϊόντων (ΕΛΕΓΕΠ)» (Β 1470). 

ι) Της υπ’ αριθμ. 227200/15.2.2002 απόφασης του 
Υπουργού Γεωργίας «Αρμοδιότητες των Δ/νσεων του 
Υπουργείου Γεωργίας μετά την κατάργηση της ΓΕΔΙΔΑ- 
ΓΕΠ» (Β 215). 

ια) Της υπ’ αριθμ. 227195/2002 απόφασης των Υπουργών 
Εθνικής Οικονομίας-Γεωργίας «Μεταφορά αρμοδιοτήτων 
ελέγχου του Οργανισμού Ελέγχου Ενισχύσεων ελαιολάδου 
(ΟΕΕΕ) στην Αυτοτελή Υπηρεσιακή Μονάδα Ελέγχου Ενι¬ 
σχύσεων ελαιολάδου (ΑΥΜΕΕΕ) του ΟΠΕΚΕΠΕ» (Β265). 

ιβ) Της υπ’ αριθμ. 295530/5.10.2004 απόφασης των 
Υπουργών Εσωτερικών Δημόσιας Διοίκησης και Αποκέ¬ 
ντρωσης - Οικονομίας και Οικονομικών - Αγροτικής Ανά¬ 
πτυξης και Τροφίμων «Συμπληρωματικά μέτρα για την 
εφαρμογή του κοινοτικού καθεστώτος ενίσχυσης στην 
παραγωγή ελαιολάδου» (Β 1511). 

ιγ) Της υπ’ αριθμ. Υ132/11.10.2004 απόφασηςτου Πρω¬ 
θυπουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό» 
(Β 1533). 

ιδ) Της υπ’ αριθμ. 2001/649/Ε.Κ. Απόφασης της Επιτρο¬ 
πής (Ι_ 229/16 της 25.8.2001) όπως τροποποιήθηκε με την 
υπ’ αριθμ. 2004/607/Ε.Κ (1274/13της 24.8.2004) ομοία, η 
οποία εξουσιοδοτεί την Ελλάδα να χορηγήσει ενίσχυση 
στην παραγωγή επιτραπέζιων ελιών για την περίοδο 
εμπορίας 2004/2005. 

ιε) Του Καν.(Ε.Κ,) 1663/1995 της Επιτροπής για τη θέ- 

σπιση λεπτομερειών εφαρμογής του Καν.(Ε.Κ,) 729/1970 
του Συμβουλίου όσον αφορά τη διαδικασία για την εκκα¬ 
θάριση των λογαριασμών του Ε.Γ.Τ.Π.Ε. - Τμήμα Εγγυή¬ 
σεων (Ε158). 

ιζ) Των κανονισμών (ΕΟΚ) του Συμβουλίου 136/1966, 
2261/1984, 2262/1984, και του καν.(ΕΟΚ) 2366/1998 της 
Επιτροπής όπως αυτοί ισχύουν. 

ιη) Του άρθρου 8 του Καν.(Ε.Κ,) 1258/1999 «Περί χρη- 
ματοδοτήσεως της κοινής γεωργικής πολιτικής». 

2. Τις υπ’ αριθμ. 160280/29.9.2004 και 160295/ 

29.9.2004 εισηγήσεις της Δ/νσης Πληροφορικής, την από 

30.9.2004 εισήγηση της Δ/νσης Διαχείρισης Μητρώων, 
και τις υπ’ αριθμ. 104763/23.11.2004 και 113095/ 

14.12.2004 εισηγήσεις του ΟΠΕΚΕΠΕ. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 
Σκοπός 

Με την παρούσα απόφαση καθορίζονται τα αναγκαία 
συμπληρωματικά μέτρα για την εφαρμογή της υπ’ αριθμ. 
2001/649/Ε.Κ. Απόφασης της Επιτροπής (I 229/16 της 
25.8.2001) περί χορήγησης ενίσχυσης στην παραγωγή 
επιτραπέζιων ελιών όπως τροποποιήθηκε με την υπ’ 
αριθμ. 2004/607/Ε.Κ. (Ι_ 274/13 της 24.8.2004) ομοία με 
την οποία παρατάθηκε η εφαρμογή της για την περίοδο 
εμπορίας 2004/2005. 

Άρθρο 2 

Δικαιούχοι ενίσχυσης - τίτλοι ιδιοκτησίας και 
εκμετάλλευσης ελαιοκτημάτων 

1. Δικαιούχοι ενίσχυσης στην παραγωγή επιτραπέζιων 
ελιών είναι οι ελαιοκαλλιεργητές, οι οποίοι εκμεταλλεύο¬ 
νται ελαιώνες ευρισκόμενους στην ελληνική επικράτεια 
και έχουν καταθέσει Δήλωση Καλλιέργειας (ΔΚ) στο Σύ¬ 
στημα Γεωγραφικών Πληροφοριών στον Ελαιοκομικό Το¬ 
μέα (ΔΚ-ΣΓΠ-ΕΤ), σε εφαρμογή των διατάξεων των άρ¬ 
θρων 22 έως 26 του καν(ΕΚ) 2366/1998 της Επιτροπής. 

2. Για τους τίτλους ιδιοκτησίας και εκμετάλλευσης των 
ελαιοκτημάτων ισχύουν τα προβλεπόμενα στο άρθρο 2 
παρ.2 της υπ’ αριθμ. 295530/5.10.2004 απόφασης των 
Υπουργών Εσωτερικών Δημόσιας Διοίκησης και Αποκέ¬ 
ντρωσης - Οικονομίας και Οικονομικών - Αγροτικής Ανά¬ 
πτυξης και Τροφίμων με θέμα «Συμπληρωματικά μέτρα 
για την εφαρμογή του κοινοτικού καθεστώτος ενίσχυσης 
στην παραγωγή ελαιολάδου» (Β 1511). 

Άρθρο 3 

Υποβολή Δήλωσης Καλλιέργειας ΣΓΠ-ΕΤ 

Για την υποβολή Δήλωσης Καλλιέργειας (ΔΚ) στα πλαί¬ 
σια του ΣΓΠ-ΕΤ καθώς και για οποιεσδήποτε μεταβολές 
σε σχέση με την υποβληθείσα ΔΚ-ΣΓΠ-ΕΤ ισχύουνταπρο- 
βλεπόμενα στο άρθρο 3 της υπ’ αριθμ. 295530/5.10.2004 
απόφασης. 

Άρθρο 4 

Αίτηση ενίσχυσης 

1. Η αίτηση ενίσχυσης υποβάλλεται από τους ελαιοκαλ- 
λιεργητές, σύμφωνα μετά οριζόμενα στο άρθρο 7της υπ’ 
αριθμ. 2001/649/Ε.Κ. Απόφασηςτης Επιτροπής συνοδευ- 
όμενη από βεβαίωση παράδοσης (έντυπο 83). 

2. Η από μέρους των ελαιοκαλλιεργητών μη τήρηση των 


υποχρεώσεων που προβλέπονται στο παρόν άρθρο και 
στα άρθρα 2 και 3 της παρούσας συνεπάγεται τον απο¬ 
κλεισμό τους από το δικαίωμα ενίσχυσης. 

Άρθρο 5 

Έγκριση μονάδων επεξεργασίας επιτραπέζιων ελιών 

Η έγκριση των μονάδων επεξεργασίας επιτραπέζιων 
ελιών χορηγείται σύμφωνα με τα οριζόμενα στην υπ’ 
αριθμ. 322885/25.1.1999 απόφαση των Υπουργών Εθνι¬ 
κής Οικονομίας - Γεωργίας με θέμα «Αναγνώριση Μονά¬ 
δων Επεξεργασίας Επιτραπέζιων ελιών για τη συμμετοχή 
στο καθεστώς ενίσχυσης στην παραγωγή επιτραπέζιων 
ελιών» (Β 148). 

Άρθρο 6 

Υποχρεώσεις εγκεκριμένων επιχειρήσεων 

Οι εγκεκριμένες επιχειρήσεις για τις ελιές που εισκομί- 
σθηκαν για να υποστούν επεξεργασία-μεταποίηση σύμ¬ 
φωνα με το άρθρο 2 της απόφασης 2001/649/Ε.Κ. όπως 
ισχύει: 

1. Χορηγούν στους παραγωγούς βεβαίωση παράδοσης 
(ΕΝΤΥΠΟ 83) για τις ποσότητες των ελιών που τους πα¬ 
ραδόθηκαν από την έναρξη της σχετικής περιόδου μέχρι 
την 30ην Ιουνίου 2005 και από 1ης Ιουλίου μέχρι την 31η 
Αυγούστου 2005, συνοδευόμενη από τα σχετικά παρα¬ 
στατικά του Κ.Β.Σ., ή επικυρωμένα αντίγραφα αυτών (εις 
διπλούν). 

Στην περίπτωση που η παράδοση ελιών στην επιχείρη¬ 
ση γίνεται μέσω τρίτου, για να χορηγηθεί η βεβαίωση πα¬ 
ράδοσης στους παραγωγούς, πρέπει να προσκομίζονται 
στην επιχείρηση: 

- ονομαστική κατάσταση των παραγωγών με την αντί¬ 
στοιχη παραδοθείσα ποσότητα και 

- επικυρωμένα φωτοαντίγραφα των προβλεπομένων 
παραστατικών του Κ.Β.Σ. για κάθε παραγωγό. 

Τα προαναφερόμενα παραστατικά πρέπει να τηρούνται 
στην έδρα της επιχείρησης και να είναι στη διάθεση κάθε 
ελέγχου. 

2. Συμπληρώνουν και υποβάλουν σε έντυπα και μαγνη- 
τικά μέσα υποδείγματα εντύπων 95,96,97, στην Κεντρική 
Υπηρεσία της Αυτοτελούς Υπηρεσιακής Μονάδας Ελέγ¬ 
χου Ενισχύσεων Ελαιολάδου (Α.Υ.Μ.Ε.Ε.Ε.) και στην αρ¬ 
μόδια Δ/νση Αγροτικής Ανάπτυξης, τα ακόλουθα στοιχεία 
ως εξής: 

α) Πριν τη 10η κάθε μήνα: 

- Τις ποσότητες των ελιών του προηγούμενου μήνα που 
εισκομίσθηκαν για να υποστούν επεξεργασία-μεταποίη- 
ση. 

- Τ ις ποσότητες των ελιών του προηγούμενου μήνα που 
υπέστησαν επεξεργασία και εξήλθαν από την επιχείρηση 
ανά τύπο επεξεργασίας και εμπορικό τύπο. 

- Τη σώρευση των ποσοτήτων των δύο προηγούμενων 
περιπτώσεων και την κατάσταση των αποθεμάτων στο τέ¬ 
λος του προηγούμενου μήνα. 

β) Πριν την 1η Ιουλίου 2005 την ονομαστική κατάσταση 
των παραγωγών επιτραπέζιων ελιών, για την υπόψη πε¬ 
ρίοδο εμπορίας ελαιολάδου και τις ποσότητες για τις 
οποίες χορηγήθηκε βεβαίωση παράδοσης μέχρι την 30η 
Ιουνίου και πριν την 1η Σεπτεμβρίου 2005 την ίδια κατά¬ 
σταση με τις ποσότητες για τις οποίες χορηγήθηκε βε¬ 
βαίωση παράδοσης μέχρι την 31η Αυγούστου 2005. 

γ) Πριν την 1η Ιουνίου 2006 το σύνολο των ποσοτήτων 
που αγοράστηκαν για την εν λόγω περίοδο εμπορίας 

ελαιολάδου και το σύνολο των αντίστοιχων ποσοτήτων 
που υπέστησαν μεταποίηση. 

3. Συμπληρώνουν, καθημερινά, το Βιβλίο Αποθήκης 
Αναγνωρισμένης Μονάδας Μεταποίησης Επιτραπέζιας 
Ελιάς (σχετικό υπόδειγμα), με ξεχωριστές στήλες για τις 
επιδοτούμενες και μη ποσότητες, με τα σχετικά παρα¬ 
στατικά αγορών-εισαγωγής και διάθεσης ελιών και με τα 
Δελτία Εσωτερικής Διακίνησης (σχετικό υπόδειγμα) με 
τις ημερήσιες διαθέσεις προς τυποποίηση. 

Άρθρο 7 

Υποχρεώσεις παραγωγών 

Οι ενδιαφερόμενοι παραγωγοί υποχρεούνται: 

1. Να υποβάλλουν, σύμφωνα με το άρθρο 5 της υπ’ 
αριθμ. 2001/649/Ε.Κ. απόφασης της Επιτροπής όπως 
ισχύει, ΔΚ-ΣΓΠ-ΕΤ με όλες τις πληροφορίες που προβλέ- 
πονται όσον αφορά τις επιτραπέζιες ελιές, ή οποιεσδή- 
ποτε μεταβολές σε σχέση με την αρχικά υποβληθείσα, 
όπως προβλέπεται στο άρθρο 3 της παρούσης. 

2. Να υποβάλλουν μέχρι την 30η Ιουνίου 2005 αίτηση 
για τη χορήγηση ενίσχυσης συνοδευόμενη από τη βεβαί¬ 
ωση παράδοσης (έντυπο 83) και τα σχετικά παραστατικά 
του Κ.Β.Σ. που αναφέρονται σε αυτή, ή επικυρωμένα αντί¬ 
γραφα αυτών. Εντούτοις, οι βεβαιώσεις παράδοσης που 
αφορούν ποσότητες οι οποίες παραδόθηκαν σε εγκεκρι¬ 
μένες επιχειρήσεις από 1ης Ιουλίου μέχρι 31ης Αυγού- 
στου θα προσκομίζονται πριν την 1η Σεπτεμβρίου και θα 
συνυπολογίζονται στην εν λόγω αίτηση. 

3. Να δέχονται κάθε έλεγχο από τα εντεταλμένα όργα¬ 
να. Σε ό,τι αφορά ειδικότερα στον επιτόπιο έλεγχο ισχύ¬ 
ουν τα προβλεπόμενα στο άρθρο 7, της υπ’ αριθμ. 
295530/5.10.2004 απόφασης. Κατά τον επιτόπιο έλεγχο ο 
παραγωγός επιτραπέζιας ελιάς υποχρεούται να επιδει¬ 
κνύει στους ελεγκτές τα σχετικά παραστατικά παραγω¬ 
γής και διάθεσης των επιτραπέζιων ελιών του. 

Άρθρο 8 

Αρμοδιότητες των Δ/νσεων Αγροτικής Ανάπτυξης 

1. Οι αρμοδιότητες των Δ/νσεων Αγροτικής Ανάπτυξης 
είναι: 

1. Αυτές που καθορίζονται με τα προβλεπόμενα στο ση¬ 
μείο Β του άρθρου 13 της υπ’ αριθμ. 295530/5.10.2004 
απόφασης. 

2. Ο έλεγχος των εγκεκριμένων επιχειρήσεων μεταποί¬ 
ησης επιτραπέζιων ελιών. 

3. Ο καθορισμός σε κάθε περίπτωση της μεταποιηθεί- 
σας ποσότητας ελαιοκάρπου που δικαιούται ενίσχυση, 
του συντελεστή μεταποίησης καθώς και για τον αποκλει¬ 
σμό από το δικαίωμα ενίσχυσης λαμβάνοντας υπόψη τα 
αποτελέσματα των προβλεπομένων ελέγχων, τα κριτήρια 
των μη αποδεκτών ποσοτήτων όπως εκάστοτε ισχύουν, 
τις ΟΕΖ και κάθε άλλο σχετικό στοιχείο. 

Άρθρο 9 

Αρμοδιότητες της Αυτοτελούς Υπηρεσιακής Μονάδας 
Ελέγχου Ενισχύσεων Ελαιολάδου (Α.Υ.Μ.Ε.Ε.Ε.) 

1. Η Α.Υ.Μ.Ε.Ε.Ε., ελέγχει δειγματοληπτικά βάσει των 
διατάξεων της κοινοτικής και εθνικής νομοθεσίας και 
σύμφωνα με το πρόγραμμα δραστηριοτήτων της: 

α) Τη λογιστική και πραγματική αποθήκη των εγκεκρι¬ 
μένων επιχειρήσεων μεταποίησης επιτραπέζιων ελιών, τα 
στοιχεία του συντελεστή μεταποίησης καθώς και την τή¬ 
ρηση των προϋποθέσεων έγκρισης αυτών. 


β) Τα στοιχεία των αιτήσεων ενίσχυσης και ιδιαιτέρως 
των παραγωγών που ζητούν ενίσχυση τόσο για το ελαιό¬ 
λαδο όσο και για τις επιτραπέζιες ελιές. 

2. Η Α.Υ.Μ.Ε.Ε.Ε., για τις ανάγκες των ελέγχων που διε¬ 
νεργεί, συγκεντρώνει και χρησιμοποιεί τα μηχανογραφη¬ 
μένα αρχεία των Ο.Π., τα οποία παραδίδονται σ’ αυτή 
σύμφωνα με το άρθρο 10 της παρούσας. 

Για την επιλογή των ελεγχομένων η Α.Υ.Μ.Ε.Ε.Ε., συ¬ 
νεργάζεται, σε κάθε περίπτωση, με τις αντίστοιχες 
Δ/νσεις Αγροτικής Ανάπτυξης κάθε περιοχής, οι οποίες 
και της παρέχουν όλα τα σχετικά στοιχεία και τις πληρο¬ 
φορίες. 

Άρθρο 10 

Υποχρεώσεις Ο. Π. ελαιολάδου - Ε.Ο.Π. 

Για τις Οργανώσεις Παραγωγών (Ο.Π.) και τις Ενώσεις 
(Ε.Ο.Π.) τους ισχύουν τα προβλεπόμενα στις διέπουσες 
το καθεστώς ενίσχυσης στην παραγωγή ελαιολάδου Κοι¬ 
νοτικές και Εθνικές διατάξεις καθώς και στο άρθρο 12 της 
υπ’ αριθμ. 295530/5.10.2004 απόφασης. 

Άρθρο 11 

Σύνταξη και υποβολή δικαιολογητικών πληρωμής 

Η πληρωμή των δικαιούχων της ενίσχυσης στην παρα¬ 
γωγή επιτραπέζιας ελιάς διενεργείται αναλογικά σύμφω¬ 
να με τα προβλεπόμενα στο άρθρο 14 της υπ’ αριθμ. 
295530/5.10.2004 απόφασης. 

Άρθρο 12 

Κυρώσεις 

1. Εγκεκριμένες επιχειρήσεις 

Εάν από τους διενεργούμενους, σύμφωνα με την πα¬ 
ρούσα απόφαση, ελέγχους στις εγκεκριμένες επιχειρή¬ 
σεις μεταποίησης επιτραπέζιας ελιάς διαπιστωθεί ότι: 

α. Δεν πληρούνται πλέον οι όροι έγκρισης, επιβάλλεται 
ανάκληση της αναγνώρισης για την επόμενη του ελέγχου 
περίοδο μεταποίησης. Μετά την παρέλευση του χρόνου 
ανάκλησης και προκειμένου η επιχείρηση να επανεντα¬ 
χθεί στο καθεστώς ενίσχυσης απαιτείται η υποβολή νέας 
αίτησης για έγκριση μετά από επανέλεγχο. 

β. Δεν επιβεβαιώνεται από τον έλεγχο της λογιστικής 
και πραγματικής αποθήκης η συνολική ποσότητα ελαιο¬ 
κάρπου για την οποία έχουν εκδοθεί βεβαιώσεις παράδο¬ 
σης, επιβάλλεται ανάκληση της αναγνώρισης για την επό¬ 
μενη του ελέγχου, περίοδο μεταποίησης. 

Εάν δεν επιβεβαιώνεται μέρος του ελαιοκάρπου, επι¬ 
βάλλεται πρόστιμο ίσο με το ποσό της ενίσχυσης που 
αντιστοιχεί στις μη επιβεβαιούμενες ποσότητες. 

γ. Αν δεν έχουν συμπληρωθεί και αποσταλεί στην αρμό¬ 
δια Δ/νση Αγροτικής Ανάπτυξης και στην Α.Υ.Μ.Ε.Ε.Ε. τα 
μηνιαία έντυπα 95 επιβάλλεται πρόστιμο ύψους 587,00 € 
για κάθε μήνα. 

Σε περίπτωση μη συμπλήρωσης και αποστολής των 
εντύπων 96 ή 97 επιβάλλεται πρόστιμο ύψους 2.935,00 €. 

2. Παραγωγοί 

Σε κάθε περίπτωση που ο παραγωγός επιτραπέζιων 
ελιών αρνηθεί να υποβληθεί στους προβλεπόμενους στην 
παρούσα απόφαση ελέγχους ή δεν επαληθευθεί το σύνο¬ 
λο ή μέρος της ποσότητας για την οποία ζητήθηκε ενίσχυ¬ 
ση, επιβάλλεται πρόστιμο ίσο με το διπλάσιο της ενίσχυ¬ 
σης που αντιστοιχεί στις μη επαληθευθείσες ποσότητες. 

3. Τα προβλεπόμενα στις ως άνω παραγράφους 1 και 2 
πρόστιμα επιβάλλονται με απόφαση του Προϊσταμένου 

της Δ/νσης Αγροτικής Ανάπτυξης της οικείας Ν.Α., μετά 
από σχετική εισήγηση της Α.Υ.Μ.Ε.Ε.Ε. ή του αρμόδιου 
τμήματος της Δ.Α.Α.. 

Η Α.Υ.Μ.Ε.Ε.Ε. κοινοποιεί την έκθεση ελέγχου της (επί 
αποδείξει) στον ενδιαφερόμενο καιτον καλείνα υποβάλλει, 
εντός είκοσι (20) ημερών, τις απόψειςτου καιτυχόν στοιχεία 
επί των αποτελεσμάτων του ελέγχου, στην οικεία Δ.Α. Α. 

Η απόφαση επιβολής προστίμου του Προϊσταμένου της 
οικείας Δ.Α.Α. επιδίδεται στον ενδιαφερόμενο με αποδει¬ 
κτικό επίδοσης. 

Ο ενδιαφερόμενος δικαιούται να ασκήσει, για μία μόνο 
φορά, ενδικοφανή προσφυγή ενώπιον του Νομάρχη της 
οικείας Ν.Α. εντός τριάντα (30) ημερών από της επίδοσης 
της απόφασης περί επιβολής προστίμου. 

Η άσκηση της προσφυγής έχει ανασταλτικό αποτέλε¬ 
σμα. 

4. Τα προβλεπόμενα στις ως άνω παραγράφους 1 και 2 
πρόστιμα, εισπράττονται κατά τις διατάξεις περί είσπρα¬ 
ξης Δημοσίων Εσόδων και αποδίδονται στον Ειδικό Λογα¬ 
ριασμό Εγγυήσεων Γεωργικών Προϊόντων της παραγρά¬ 
φου 1 του άρθρου 26 του Ν. 992/1979 και ειδικότερα στον 
λογαριασμό 445 03 005023 75 που τηρείται στην ΑΤΕ. 

Άρθρο 13 

Ο Υπουργός Αγροτικής Ανάπτυξης και Τροφίμων εξου¬ 
σιοδοτείται όπως με αποφάσεις του τροποποιεί τα έντυ¬ 
πα του Παραρτήματος Υποδειγμάτων που προσαρτάται 
στην παρούσα απόφαση και αποτελεί αναπόσπαστο μέ¬ 
ρος αυτής και καθορίζει τις λεπτομέρειες εφαρμογής 
της. 

Άρθρο 14 

Τροποποίηση της υπ’ αριθμ. 295530/5.10.2004 
Κοινής Υπουργικής Απόφασης (Β 1511). 

Στο άρθρο 7 η παράγραφος 1 τροποποιείται ως εξής: 

«Οι επιτόπιοι έλεγχοι για την επαλήθευση των ΔΚ-ΣΓΠ- 
ΕΤ των ελαιοπαραγωγών διενεργούνται, από τις αρμό¬ 
διες κατά τόπους Δ.Α.Α., τη Δ/νση Διαχείρισης Μητρώων 
του Υπουργείου Αγροτικής Ανάπτυξης και Τροφίμων, την 
Α.ΥΜ.Ε.Ε.Ε. και τις λοιπές υπηρεσίες του Ο.Π.Ε.Κ.Ε.Π.Ε. 
οι οποίες συντάσσουν πρακτικό ελέγχου και μετά τα πέ¬ 
ρας των ελέγχων, έκθεση ελέγχου σε ειδικό έντυπο. Κατά 
τον επιτόπιο έλεγχο, για την επαλήθευση της ΔΚ-ΣΓΠ-ΕΤ, 
υποχρεούται να παρευρίσκεται ο ελεγχόμενος ελαιοπα¬ 
ραγωγός ή νόμιμα εξουσιοδοτημένος εκπρόσωπός του. 
Προςτούτο και αφού ζητηθεί από τις αρμόδιες ελεγκτικές 
υπηρεσίες, ειδοποιείται ατομικώς, εγγράφως και επί απο- 
δείξειή μετονπλέονπρόσφοροτρόποαπότηνΟ.Π. οορ- 
γανωμένος ελαιοπαραγωγός και από τη Δ.Α.Α. ο μεμονω¬ 
μένος ελαιοπαραγωγός. 

Για τη διευκόλυνση του επιτόπιου ελέγχου, οι ελαιοπα¬ 
ραγωγοί υποχρεούνται να προβαίνουν στην οριοθέτηση 
των ελαιοτεμαχίων τους και στη σήμανση των περιφερει¬ 
ακών ελαιοδένδρων τους. 

Ο επιτόπιος έλεγχος διενεργείται από δύο υπαλλήλους 
στους οποίους έχει ανατεθεί η αρμοδιότητα αυτή, έναν 
γεωπόνο (για την ακρίβεια των διοικητικών και γεωπονι¬ 
κών στοιχείων) και έναν τοπογράφο (για την ακρίβεια των 
χαρτογραφικών στοιχείων). Στις περιπτώσεις κατά τις 
οποίες δεν είναι δυνατή η παρουσία τοπογράφου, δύνα- 
ται να αντικαθίσταται από γεωπόνο ο οποίος έχει τις κα¬ 
τάλληλες γνώσεις ή εμπειρία για τον έλεγχο των χαρτο- 
γραφικών στοιχείων». 


Στο άρθρο 10 προστίθενται οι εξής παράγραφοι: 

«3. Οι Δ.Α.Α. υποχρεούνται κάθε ελαιοκομική περίοδο 
να συμπληρώνουν πίνακα με τις τροποποιήσεις ελαιοκο¬ 
μικής ζώνης ή υποζώνης Δημοτικού Διαμερίσματος, Κοι¬ 
νοτικού Διαμερίσματος, Οικισμού με γραμμογράφηση 
και τρόπο αποστολής που υποδεικνύεται από την Δ/νση 
Πληροφορικής του Υπουργείου Αγροτικής Ανάπτυξης 
και Τροφίμων, ο οποίος αποστέλλεται στις Δ.Α.Α. μέχρι 15 
Μάίου και επιστρέφεται στην προαναφερθείσα Δ/νση μέ¬ 
χρι τη 10η Ιουνίου. 

4. Η Δ/νση ΠΑΠ-Δενδροκηπευτικής (Τμήμα Ελαίας) του 
Υπουργείου Αγροτικής Ανάπτυξης καιΤροφίμων μετά την 
επεξεργασία των στοιχείων των ελαιοκομικών ζωνών που 
αποστέλλονται από τις Δ.Α.Α. και την έγκρισή τους από 
την Ε.Ε.: 

- διαβιβάζει σε ηλεκτρονική μορφή στην Δ/νση Πληρο¬ 
φορικής του Υπουργείου Αγροτικής Ανάπτυξης και Τρο¬ 
φίμων ανά Νομό, πίνακα Αποδόσεων Ομοιογενών Ελαιο¬ 
κομικών Ζωνών και Υποζωνών σε καρπό και λάδι 

- ενημερώνει την Δ/νση Πληροφορικής του Υπουργείου 
Αγροτικής Ανάπτυξης και Τροφίμων για το κριτήριο των 
αποδεκτών προς ενίσχυση ποσοτήτων ελαιολάδου, επι¬ 
τραπέζιας ελιάς, καθώς και μετά από σχετική εισήγηση 
του ΟΠΕΚΕΠΕ, για τους Νομούς στους οποίους θα γίνει 
συνεκτίμηση αποδόσεων καρπών στον υπολογισμό των 
στοιχείων του πίνακα ΠΑΟΖ. 

5. Η Δ/νση Πληροφορικής του Υπουργείου Αγροτικής 
Ανάπτυξης και Τροφίμων προβαίνει στην σύνταξη των πα¬ 
ρακάτω πινάκων: 

-Πίνακα στοιχείων, με τις τυχόν διαφοροποιήσεις των 
ελαιοκομικών ζωνών ή υποζωνών, σε σχέση με την προη¬ 
γούμενη ελαιοκομική περίοδο, ανά Νομό, δημοτικό δια¬ 
μέρισμα, κοινοτικό διαμέρισμα, οικισμό. Ο εν λόγω πίνα¬ 
κας αποστέλλεται στην Δ/νση ΠΑΠ Δενδροκηπευτικής 
(Τμήμα Ελαίας) η οποία στη συνέχεια τον διαβιβάζει για 
έγκριση στην Ε.Ε. 

- Πίνακα ανά Δ.Α.Α., Ανωτάτων Ορίων Αποδόσεων Ελαι¬ 
οκομικών Ζωνών (ΠΑΟΖ) σε καρπό και λάδι, χωρίς συνε¬ 
κτίμηση αποδόσεων καρπών 

- Πίνακα ανά Δ.Α.Α., Ανωτάτων Ορίων Αποδόσεων Ελαι¬ 
οκομικών Ζωνών (ΠΑΟΖ) σε καρπό και λάδι με συνεκτίμη¬ 
ση αποδόσεων καρπών. 

Οι ανωτέρω πίνακες διαβιβάζονται, πριν την ημερομη¬ 
νία έναρξης καταβολής της προκαταβολής της ενίσχυ¬ 
σης, στον ΟΠΕΚΕΠΕ- Δ/νση ΔΗΛΙΖΩ». 

Στο άρθρο 13 αντικαθίσταται η παράγραφος Β ως εξής: 

«Β. Δ/νση Πληροφορικής του Υπουργείου Αγροτικής 
Ανάπτυξης και Τροφίμων 

Η ως άνω Δ/νση: 

α) Διενεργεί καθολικούς διασταυρωτικούς μηχανογρα¬ 
φικούς ελέγχους μεταξύ της Οριστικής Ετήσιας Βάσης 
του ΣΓΠ-ΕΤ και άλλων ηλεκτρονικών βάσεων δεδομένων 
κατά περίπτωση. 

β) Συντάσσει τους Πίνακες που αναφέρονται στο άρθρο 
10 παράγραφος 5 της παρούσας». 

Οι παράγραφοι Β και Γτου άρθρου 13αναριθμούνταισε 
Γ και Δ αντίστοιχα. 

Το άρθρο 14 αντικαθίσταται ως εξής: 

«Άρθρο 14 

Πληρωμή της ενίσχυσης 

1. Για την αναγνώριση και εκκαθάριση της δαπάνης για 
την ενίσχυση στην παραγωγή ελαιολάδου οι Ο.Π. υπο- 

χρεούνται να υποβάλλουν μέσω των Ε.Ο.Π, ή απευθείας 
στην περίπτωση που δεν έχουν προσχωρήσει σε ένωση, 
στην οικεία Δ.Α.Α., τα δικαιολογητικά χορήγησης της ενί¬ 
σχυσης των μελών τους, όπως αυτά προβλέπονται στο 
άρθρο 12, περιπτώσεις Α1 και Β3 της παρούσας. Τα ως 
άνω δικαιολογητικά υποβάλλονται επί εντύπων και μα- 
γνητικών μέσων με τη μορφή που τους υποδεικνύεται από 
την Δ/νση Πληροφορικής του Υπουργείου Αγροτικής 
Ανάπτυξης και Τροφίμων και από τον Ο.Π.Ε.Κ.Ε.Π.Ε. 

2. Οι Δ.Α.Α. μετά από διενέργεια ελέγχων διασταύρω¬ 
σης των στοιχείων πληρωμής με εκείνα των υποβληθέ- 
ντων φακέλων, προβαίνουν σε βεβαίωση και αναγνώριση 
της δαπάνης και διαβιβάζουν στον Ο.Π.Ε.Κ.Ε.Π.Ε. - Δ/νση 
ΔΗ.ΛΙ.ΖΩ., τον σχετικό φάκελο συνοδευόμενο από το 
αντίστοιχο μαγνητικό μέσο που αποτελεί απαραίτητη 
προϋπόθεση για την έκδοση της εντολής πληρωμής. 

3. Η Δ/νση ΔΗ.ΛΙ.ΖΩ. του Ο.Π.Ε.Κ.Ε.Π.Ε, ελέγχει τον 
προς πληρωμή φάκελο, διασταυρώνει τα επί εντύπων και 
μαγνητικών μέσων στοιχεία πληρωμής, αφού λάβει υπ’ 
όψη τα αποτελέσματα των διενεργηθέντων ελέγχων και 
τις σχετικές αποφάσεις κυρώσεων, διαβιβάζει το σχετικό 
φάκελο στη Δ/νση Οικονομικού με τα επιβεβαιωμένα απ’ 
αυτήν στοιχεία πληρωμής. 

4. Η Δ/νση Οικονομικού του Ο.Π.Ε.Κ.Ε.Π.Ε- μετά από 
σχετικό έλεγχο εκδίδει την εντολή πληρωμής της ενίσχυ¬ 
σης ως ακολούθως: 

- Γιατους οργανωμένους ελαιοπαραγωγούς επ’ ονόμα- 
τιτων Ε.Ο.Π. ή επ’ ονόματιτων αναγνωρισμένων Ο.Π. που 
δεν έχουν προσχωρήσει σε Ένωση, 

- Για τους μεμονωμένους ελαιοπαραγωγούς επ’ ονόμα- 
τι του τοπικού υποκαταστήματος της Α.Τ.Ε και για λογα¬ 
ριασμό των δικαιούχων της ενίσχυσης. 

5. Η Δ/νση Οικονομικού του Ο.Π.Ε.Κ.Ε.Π.Ε, διαβιβάζει 
την εντολή πληρωμής στο κεντρικό κατάστημα της Α.Τ.Ε. 
με το σχετικό έντυπο και πιστώνει: 

- τον ανέκκλητο λογαριασμό των Ε.Ο.Π. για τους οργα¬ 
νωμένους παραγωγούς των Ο.Π. που είναι μέλη τους 

- τον ανέκκλητο λογαριασμό των Ο.Π. που δεν είναι μέ¬ 
λη μιας ΕΟΠ και 

- το υποκατάστημα της ΑΤΕ για λογαριασμό των δικαι¬ 
ούχων ενίσχυσης μεμονωμένων ελαιοπαραγωγών. 

6. Οι Ε.Ο.Π. ή οι αναγνωρισμένες Ο.Π. που δεν είναι μέ¬ 
λη μιας Ε.Ο.Π. αποστέλλουν στην ΑΤΕ τα στοιχεία των δι¬ 
καιούχων οργανωμένων ελαιοπαραγωγών με ηλεκτρονι¬ 
κό ταχυδρομείο και δίνουν εντολή στην ΑΤΕ να πιστώσει 
ανά ελαιοπαραγωγό τους προσωπικούς τους λογαρια¬ 
σμούς στο ακέραιο, με το ποσό της ενίσχυσης που δικαι¬ 
ούται καθένας απ' αυτούς. 

Σε περίπτωση μη πίστωσης από την Α.Τ.Ε. λογαρια¬ 
σμών δικαιούχων ελαιοπαραγωγών λόγω λαθών, τα ποσά 
που δεν πιστώθηκαν παραμένουν για εξήντα (60) μέρες 
στον ανέκκλητο λογαριασμό των ΕΟΠ και των Ο.Π. που 
δεν είναι μέλη μιας ΕΟΠ, προκειμένου να γίνουν οι απα¬ 
ραίτητες διορθώσεις. 

7. Η Α.Τ.Ε. υποχρεούται να ενημερώνει με μαγνητικό 
μέσο και με μηχανογραφικό αρχείο κατά περίπτωση, τον 
ΟΠΕΚΕΠΕ (Δ/νση Οικονομικού και Δ/νση ΔΗΛΙΖΩ), τις 
Δ.Α.Α., τις Ε.Ο.Π. και τις Ο.Π. που δεν έχουν προσχωρή¬ 
σει σε Ένωση, για τα ποσά που πιστώθηκαν, καθώς και για 
τα ποσά που δεν πιστώθηκαν λόγω λαθών, ανά ελαιοπα¬ 
ραγωγό, γνωρίζοντας τους την αιτία της μη πίστωσης. 


Γ ια τους δικαιούχους της ενίσχυσης στην παραγωγή 
μεμονωμένους ελαιοπαραγωγούς, τα ποσά που δεν πι- 
στώθηκαν παραμένουν εξήντα (60) μέρες στο αρμόδιο 
τοπικό υποκατάστημα της ΑΤΕ προκειμένου να γίνουν οι 
απαραίτητες διορθώσεις από τις ΔΑΑ σύμφωνα με την 
παράγραφο 8 του παρόντος Άρθρου. 

Μετά την παρέλευση του διαστήματος των εξήντα ημε¬ 
ρών επιστρέφουν όλα τα αδιάθετα ποσά, που αφορούν 
μεμονωμένους και οργανωμένους παραγωγούς, σε τρα¬ 
πεζικό λογαριασμό του ΟΠΕΚΕΠΕ ανά εντολή πληρωμής. 

8. Οι Δ.Α.Α., οι Ε.Ο.Π. και οι Ο.Π. που δεν έχουν προ¬ 
σχωρήσει σε Ένωση, προβαίνουν κατά περίπτωση στην 
διόρθωση των λαθών ώστε να πιστωθούν και οι τραπεζι¬ 
κοί λογαριασμοί των ελαιοπαραγωγών στους οποίους 
διαπιστώθηκαν λάθη. 

Γιατο σκοπό αυτό και για τους δικαιούχους της ενίσχυ¬ 
σης στην παραγωγή μεμονωμένους ελαιοπαραγωγούς η 
αρμόδια ΔΑΑ διαβιβάζει: 

Α. σχετικό έγγραφο προς την Δ/νση Οικονομικού του 
ΟΠΕΚΕΠΕ και κοινοποίηση στη Δ/νση ΔΗΛΙΖΩ του ΟΠΕ¬ 
ΚΕΠΕ αναφέροντας τον αριθμό των παραγωγών και το 
αντίστοιχο ποσό και 

Β. τις καταστάσεις με τα διορθωμένα στοιχεία των εν 
λόγω παραγωγών στο αρμόδιο τοπικό υποκατάστημα της 
ΑΤΕ. 

9. Οι ελαιοπαραγωγοί, οργανωμένοι ή μεμονωμένοι, 
υποχρεούνται να συμπληρώνουν επί των εντύπων που 
υποβάλλουν: 

• τον αριθμό φορολογικού τους μητρώου (Α.Φ.Μ.) και 

• τον αριθμό του τραπεζικού τους λογαριασμού με έν¬ 
δειξη του συνεργαζόμενου χρηματοπιστωτικού ιδρύμα¬ 
τος για την κατάθεση του ποσού της ενίσχυσης.» 

Το άρθρο 16 τροποποιείται ως εξής: 

«Α) Η παράγραφος 4 αντικαθίσταται από το ακόλουθο 
κείμενο: «Εάν ο ελαιοπαραγωγός - παραλήπτης ελαιολά- 
δου δεν τηρεί την προβλεπόμενη στην παράγραφο 3 του 
άρθρου 6 της παρούσας υποχρέωση υποβολής στην Ο.Π. 
ή στη Δ.Α.Α. του ειδικού εντύπου προορισμού και αποθε¬ 
μάτων ελαιολάδου μετά συνημμένα σε αυτό στοιχεία, επι¬ 
βάλλεται μετά από εισήγηση της Α.Υ.Μ.Ε.Ε.Ε. ή άλλης 
υπηρεσίας που διενήργησε σχετικό έλεγχο, με απόφαση 
του Προϊσταμένου της Δ.Α.Α. της οικείας Ν.Α., μείωση κα¬ 
τά 25% της εγκριθείσης ενίσχυσης. 

Β) Η παράγραφος 9 αντικαθίσταται από το ακόλουθο 
κείμενο: «Εάν οι Ο.Π. ελαιολάδου και οι Ε.Ο.Π. δεντηρούν 
τις προβλεπόμενες στο άρθρο 12 της παρούσας υποχρε¬ 
ώσεις, με απόφαση του Γενικού Γραμματέα του Υπουρ¬ 
γείου Αγροτικής Ανάπτυξης και Τροφίμων, μετά από ει¬ 
σήγηση των υπηρεσιών του ΟΠΕΚΕΠΕ (Α.Υ.Μ.Ε.Ε.Ε. ή 
Δ/νση ΔΗΛΙΖΩ) κατόπιν διαπίστωσης αυτού, επιβάλλεται 
πρόστιμο, το οποίο ισούται με το 10% του ποσού της κοι¬ 
νοτικής παρακράτησης υπέρτωνΟ.Π. και της Ε.Ο.Π». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ ΚΑΙ 

ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΥΦΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Α. ΚΟΝΤΟΣ 

ΠΑΡΑΡΤΗΜΑ ΥΠΟΔΕΙΓΜΑΤΩΝ 

- ΕΝΤΥΠΟ 83 - ΒΕΒΑΙΩΣΗ ΠΑΡΑΔΟΣΗΣ ΕΛΑΙΟΚΑΡΠΟΥ 
ΓΙΑ ΤΗΝ ΕΝΙΣΧΥΣΗ ΣΤΗΝ ΠΑΡΑΓΩΓΗ ΕΠΙΤΡΑΠΕΖΙΩΝ 
ΕΛΙΩΝ ΕΛΑΙΟΚΟΜΙΚΗΣ ΠΕΡΙΟΔΟΥ 2004/2005. 

- ΕΝΤΥΠΟ 95 - ΔΗΛΩΣΗ ΜΗΝΙΑΙΩΝ ΕΡΓΑΣΙΩΝ ΕΠΙΧΕΙ¬ 
ΡΗΣΗΣ ΜΕΤΑΠΟΙΗΣΗΣ ΕΠΙΤΡΑΠΕΖΙΑΣ ΕΛΙΑΣ. 

- ΕΝΤΥΠΟ 96 - ΟΝΟΜΑΣΤΙΚΗ ΚΑΤΑΣΤΑΣΗ ΠΑΡΑΓΩ¬ 


ΓΩΝ ΠΟΥ ΠΑΡΕΔΩΣΑΝ ΕΠΙΤΡΑΠΕΖΙΕΣ ΕΛΙΕΣ. 

- ΕΝΤΥΠΟ 97 - ΔΗΛΩΣΗ ΕΤΗΣΙΩΝ ΕΡΓΑΣΙΩΝ ΕΠΙΧΕΙ¬ 
ΡΗΣΗΣ ΜΕΤΑΠΟΙΗΣΗΣ ΕΠΙΤΡΑΠΕΖΙΑΣ ΕΛΙΑΣ. 

- ΒΙΒΛΙΟ ΑΠΟΘΗΚΗΣ ΑΝΑΓΝΩΡΙΣΜΕΝΗΣ ΜΟΝΑΔΑΣ 
ΕΠΙΧΕΙΡΗΣΗΣ ΜΕΤΑΠΟΙΗΣΗΣ ΕΠΙΤΡΑΠΕΖΙΑΣ ΕΛΙΑΣ- 
ΟΔΗΓΙΕΣ ΣΥΜΠΛΗΡΩΣΗΣ. 

- ΔΕΛΤΙΟ ΕΣΩΤΕΡΙΚΗΣ ΔΙΑΚΙΝΗΣΗΣ. 



























Ποσότητες για τις οποίες Γ ίδια η ΕΜΕΕ έχει εκδόσει Βεβαιώσεις Παράδοσης 
* Συμπληρώνεται η Δ/νση Αγροτικής Ανάπτυξης / Γεωργίας 

στην οποία υπάγεται η Επιχείρηση Μεταποίησης Υπογραφή - Σφραγίδα 


































Το έντυπο 96 συμπληρώνεται για κάθε Δ/νση Αγροτικής Ανάπτυξης / Γεωργίας στην οποία υπάγονται 

οι Οργανώσεις των Συνεταιρισμένων Παραγωγών ή οι Μεμονωμένοι Παραγωγοί που μεταποίησαν ελαιόκαρπο στην επιχείρηση 
Συμπληρώνεται σε συνεργασία με την Οργάνωση Παγαγωγών ή τη Δ/νση Γεωργίας για τους μεμονωμένους. 






















































































ΔΗΛΩΣΗ ΕΤΗΣΙΩΝ ΕΡΓΑΣΙΩΝ ΕΠΙΧΕΙΡΗΣΗΣ ΜΕΤΑΠΟΙΗΣΗΣ ΕΠΙΤΡΑΠΕΖΙΑΣ ΕΛΙΑΣ 



Ποσότητες για τις οποίες η ίδια η ΕΜΕΕ έχει εκδόσει Βεβαιώσεις Παράδοσης Υπογραφή - Σφραγίδα 

* Συμπληρώνεται η Δ/νση Αγροτικής Ανάπτυξης / Γεωργίας 
στην οποία υπάγεται η Επιχείρηση Μεταποίησης 























ΒΙΒΛΙΟ ΑΠΟΘΗΚΗΣ ΑΝΕΓΝΩΡΙΣΜΕΝΗΣ ΜΟΝΑΔΑΣ ΜΕΤΑΠΟΙΗΣΗΣ ΕΠΙΤΡΑΠΕΖΙΑΣ ΕΛΙΑΣ 

ΔΕΛΤΙΟ ΕΣΩΤΕΡΙΚΗΣ ΔΙΑΚΙΝΗΣΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 




























